Държавен вестник, бр. 43, 2011 г., стр. 93

БРОЙ  43	
Д Ъ Р Ж А В Е Н  В Е С Т Н И К 	
СТР.  93  
ства за реално използване на марката или за 
основателни причини за неизползването є. 
Доказателствата трябва да са в два екземпляра. 
(3) Доказателствата трябва да включват 
данни за мястото, продължителността, обема 
и естеството на употреба на по-ранната марка 
във връзка със стоките и/или услугите, на които 
се основава опозицията. 
(4) Единият екземпляр от доказателствата 
по ал. 2 се изпраща на заявителя, съответно 
притежателя на международната регистрация, 
за становище, като му се предоставя едномесе­
чен срок. Когато в срока заявителят, съответно 
притежателят на международната регистрация, 
не изрази становище, съставът постановява ре­
шение въз основа на опозицията и приложените 
към нея доказателства. 
(5) Когато доказателствата по ал. 1 не бъдат 
представени, съставът постановява решение за 
отхвърляне на опозицията като неоснователна, 
което се изпраща на страните в 3-дневен срок 
от постановяването му. 
(6) В случаите на отхвърляне на подадена 
опозиция срещу признаването на действието 
на международна регистрация се уведомява 
Международното бюро за признаването на 
действието на международната регистрация на 
територията на Република България. 
Раздел V
Спиране на производството по опозиция
Чл. 16. (1) Производството по опозиция се 
спира по искане на заявителя, съответно прите­
жателя на международната регистрация – обект 
на опозицията, когато той е подал искане за 
заличаване, отменяне или прекратяване по 
чл. 23, ал. 1, т. 3 ЗМГО на регистрацията на 
по-ранната марка. Искането трябва да бъде 
придружено с доказателства за образувано 
производство за отмяна, заличаване или прек­
ратяване регистрацията на по-ранната марка. 
(2) Искането се разглежда от състава, който 
постановява решение по него. 
(3) Производството по опозицията се спира 
от състава служебно в случаите по чл. 38д, 
ал. 2 ЗМГО.
(4) Производството се възобновява по 
искане на заявителя, съответно притежателя 
на международната регистрация, с решение 
на състава, което се постановява в 7-дневен 
срок от подаването на молбата, придружена с 
доказателства, или от влизането в сила на ре­
шението по искането за заличаване, отменяне 
или прекратяване по чл. 23, ал. 1, т. 3 ЗМГО 
на регистрацията на по-ранната марка. 
(5) Производството се възобновява служебно 
при отпадане на основанията, посочени в ал. 3. 
(6) Решенията по ал. 2 – 4 се изпращат на 
страните в 3-дневен срок от постановяването им. 
Раздел VІ
Постановяване на решение по опозицията
Чл. 17. (1) В 6-месечен срок от приключва­
не на размяната на кореспонденцията между 
страните съставът разглежда опозицията, ста­
новищата на заявителя, съответно притежателя 
на международната регистрация – обект на 
опозицията, и на опонента, както и предста­
вените доказателства, когато има такива, като 
преценява:
1. налице ли е по-ранното право, на което 
се основава опозицията;
2. съществуват ли доказателства за общоиз­
вестност или известност на по-ранната марка; 
когато опозицията се основава на марка, пол­
зваща се с известност – дали използването без 
основание на по-късната марка би довело до 
несправедливо облагодетелстване от отличител­
ния характер или известността на по-ранната 
марка, или би ги увредило;
3. представени ли са доказателства за изпол­
зване в търговската дейност на територията на 
Република България на нерегистрирана марка;
4. налице ли са доказателства за заявяване 
на марката от агент или представител на дейст­
вителния притежател на марката без негово 
съгласие, както и такива за притежаването на 
марката;
5. представени ли са доказателства за реално 
използване на по-ранната марка;
6. съществува ли идентичност между зая­
вената и по-ранната марка и идентичност на 
стоките и/или услугите; 
7. съществува ли идентичност или сходство 
между заявената и по-ранната марка и иден­
тичност или сходство между стоките и/или 
услугите, както и дали съществува вероятност 
за объркване на потребителите, която включва 
възможност за свързване с по-ранната марка.
(2) Проверка за наличието на по-ранна 
марка по смисъла на чл. 12, ал. 2 ЗМГО се 
извършва служебно от състава в базите данни 
на заявените и регистрираните по национален 
ред марки, на международните регистрации, по 
които Република България е посочена страна 
по реда на Мадридската спогодба и Протоко­
ла, на заявените и регистрираните марки на 
Европейския съюз.
(3) При преценката на доказателствата за 
по-ранна общоизвестна марка или марка, пол­
зваща се с известност, съставът взема предвид:
1. началния момент на използване на мар­
ката;
2. населените места, където са се реализи­
рали стоките, съответно са се предоставяли 
услугите, означавани с марката;